Hótel Saga

Hótel Saga (síðasta formlega heiti Radisson Blu Saga Hotel; líka kallað Bændahöllin) er bygging við Hagatorg í Vesturbæ Reykjavíkur. Þar var hótel sem starfaði frá 1962 til 2021.

Hótelið var í eigu Bændasamtakanna en framkvæmdir hófust við byggingu þess árið 1956. Það var tekið í notkun árið 1962. Viðbygging var byggð norðan við húsið og lauk framkvæmdum 1985. Á Hótel Sögu voru 235 herbergi Tveir gestir á Hótel Sögu en 235 herbergi Rúv, skoðað 27. apríl 2020, tíu funda- og veislusalir og tveir veitingastaðir. Súlnasalur var þeirra stærstur. Skrifstofur Bændasamtakanna voru á þriðju hæð hótelsins. Veitingastaðurinn Grillið er efst. Einnig voru meðal annars starfrækt í húsinu rakari, barir, hárgreiðslustofa, líkamsræktarsalur, bankaútibú og ráðstefnudeild. Hótel saga  Bændasamtök Íslands, skoðað 24. okt, 2018.

Árið 2018 var opnað þar pósthús á neðstu hæð sem þjónaði 101, 107 og 170 hverfum (og kom í stað pósthúsa við Pósthússtræti og Eiðistorg). Því var lokað nokkrum árum síðar.

Ýmsir þjóðhöfðingjar og þekktir tónlistarmenn hafa dvalið á hótelinu. Enska karlalandsliðið í knattspyrnu dvaldi þar haustið 2020.

Óvíst var með framtíð hótelsins í COVID-19-faraldrinum og var það sett á sölu árið 2021. 

Fór svo að ríkið keypti hótelið og ákveðið var að nota það undir starfsemi Háskóla Íslands og stúdentaíbúðir. Ganga frá kaupum ríkisins Rúv, sótt 22/12 2021 Árið 2022 var Hótel Saga notuð fyrir flóttamenn, þar á meðal frá Úkraínu. Árið 2024 hófst flutningur kennslu menntavísindasviðs Háskóla Íslands þangað inn eftir miklar breytingar á húsnæðinu sem fékk nafnið „Saga“. Húsið var tilbúið í desember 2025.Hótel Saga formlega vígð eftir breytingar Rúv, sótt 16. desember 2025

Tilvísanir

Flokkur:Hótel í Reykjavík
Flokkur:Vesturbær Reykjavíkur